
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Malacky 8P/107/2024 1624201890 15. 08. 2024 JUDr. Andrea Kralovičová ECLI:SK:OSMA:2024:1624201890.2
Uznesenie Okresný súd Malacky, vo veci starostlivosti o maloletú A. B. C. D. E. F. G. B. C. E. H. , nar. XX.XX.XXXX, št. prísl. SR, bytom ako matka, dieťa rodičov I. B., nar. XX.XX.XXXX, bytom A., J. C. K. XX, zastúpená advokátkou JUDr. Martou Vícenovou, so sídlom Malacky, Záhorácka č. 15/B a domnelého otca L. M., nar. XX.XX.XXXX, zomr. XX.XX.XXXX, naposledy bytom A., M. K. X, v konaní na ustanovenie opatrovníka, takto rozhodol: Súd u s t a n o v u j e Mesto Skalica za opatrovníka pre domnelého otca L. M., nar. XX.XX.XXXX, zomr. XX.XX.XXXX, pre konanie na ustanovenie opatrovníka, vedenom na tunajšom súde pod sp. zn. 8P/107/2024. odôvodnenie: 1. Navrhovateľka – matka maloletej sa návrhom doručeným tunajšiemu súdu dňa 06.08.2024 domáha ustanovenia opatrovníka domnelému otcovi maloletej za účelom určenia otcovstva k maloletej. 2. Podľa § 69 Civilného sporového poriadku, súd ustanoví procesného opatrovníka fyzickej osobe, ktorá nemôže samostatne konať pred súdom a nemá zákonného zástupcu. Rovnako postupuje, ak zákonný zástupca nemôže za fyzickú osobu konať alebo ak je nečinný. 3. Podľa § 71 ods. 1 Civilného sporového poriadku, za procesného opatrovníka súd ustanoví blízku osobu alebo inú osobu z rodinného prostredia strany, ktorá je spôsobilá na právne úkony v plnom rozsahu, u ktorej je predpoklad, že bude konať v súlade so záujmami strany a s ustanovením súhlasí. 4. Podľa § 71 ods. 2 Civilného sporového poriadku, ak takej osoby niet, súd za procesného opatrovníka ustanoví obec, v ktorej mala strana poslednú adresu trvalého pobytu. 5. Vzhľadom k vyššie uvedenému súd domnelému otcovi maloletej ustanovil za opatrovníka pre konanie Mesto Skalica, nakoľko posledný trvalý pobyt domnelého otca bol v tomto meste a zákon pre túto povahu a predmet konania obligatórne tento postup ustanovuje. Poučenie: Proti tomuto uzneseniu nie je možné podať odvolanie v zmysle ustanovenia § 355 ods. 2 Civilného sporového poriadku.

